Αθήνα: 12.05.2015

Αρ. Πρωτ.: 1231

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Παρεμβάσεις στο υπουργείο Υγείας**

Δύο επιστολές με παραλήπτη το υπουργείο Υγείας στάλθηκαν σήμερα από την ΕΣΑμεΑ. Η πρώτη αφορά σε σχέδιο τροπολογίας της Ε.Σ.Α.μεΑ. για την επαγγελματική αποκατάσταση των ιατρών με αναπηρία και η δεύτερη είναι οι θέσεις - προτάσεις της Ε.Σ.Α.μεΑ. επί του σχεδίου Υ.Α. με τίτλο: «Καθορισμός των απαιτούμενων δικαιολογητικών καθώς και κάθε άλλης λεπτομέρειας σχετικά με τη διαδικασία χορήγησης Άδειας άσκησης Επαγγέλματος στην ειδικότητα Διασώστης - Πλήρωμα ασθενοφόρου».

Με την προτεινόμενη τροπολογία τροποποιούνται βασικές διατάξεις, με τις οποίες το νομοθετικό σώμα δίνει τη δυνατότητα επαγγελματικής αποκατάστασης σε γιατρούς, οι οποίοι είναι άτομα με αναπηρία και χρόνιες παθήσεις. Εδώ θα τη βρείτε αναλυτικά <http://tinyurl.com/kqcv597>

Οι προτάσεις επί του σχεδίου υπουργικής απόφασης εκκινούν από τη βάση ότι οι διασώστες - πληρώματα των ασθενοφόρων του ΕΚΑΒ, μη εξαιρουμένων και των διασωστών ιδιωτικών ασθενοφόρων, δεν έχουν λάβει την κατάλληλη εκπαίδευση για να ανταποκριθούν στη μεταφορά ασθενών που είναι άτομα με βαριές αναπηρίες και πολλαπλές ανάγκες εξάρτησης και έχοντας γνώση των πρόσθετων αναγκών που πηγάζουν από την αναπηρία τους. Αναλυτικά οι προτάσεις στη συγκεκριμένη επιστολή <http://tinyurl.com/onjga7b>

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**